છેલ્લા કેટલાક મહિનાઓમાં રસ્તે જતા નિર્દોષ લોકોને ટોળાઓએ અફવાઓના આધારે મોતને ઘાટ ઉતાર્યા છે. આ તમામ અફવાઓ વોટ્સએપ દ્વારા ફેલાવાઇ હતી. મોટા ભાગે લોકોએ બાળકોને ઉઠાવતી ગેંગની અફવાથી નિર્દોષ લોકોને મારી નાંખ્યા હતા. સરકારે વોટ્સએપ કંપનીને આ મુદ્દાને ગંભીરતાથી લેવા આદેશ આપ્યા હતા અને આ અંગે કંપનીને બે નોટિસો પણ આપવામાં આવી હતી. જો કે, આ અંગે વોટ્સએપ કંપનીએ કોઇ મજબૂત પગલા લીધા નથી પણ વોટ્સએપમાં એક ફોરવર્ડ નામનું ફિચર ઉમેર્યુ છે અને ફોરવર્ડ કરવાની સંખ્યા માત્ર પાંચ કરી દીધી છે. આ અંગે કપંનીએ સ્થાનિક વર્તમાન પત્રો જાહેરાતો પણ આપી હતી અને કેવી રીતે ફેક ન્યૂઝ જાણવા તેની ટિપ્સ પણ આપી હતી. આ ઉપરાંત, કંપનીએ 50,000 ડોલરની રિસર્ચ ગ્રાન્ટની પણ જાહેરાત કરી હતી જેથી આ ફેક ન્યૂઝને રોકવા માટે સંશોધન થઇ શકે.